Yal tantala tesemras awalen i teḥwaǧ ; tutlayt tamaziɣt tmeskel aṭas deg umezruy, ameskelagi yettbin-d labeɛda deg ugafa almend n umyidef akked tutlayin tiberraniyin, labeɛda taɛrabt imi daɣen tamaziɣt ad tt-naf tebḍa d iḥricen mbaɛaden way-gar-asent di tefriqt n ugafa, ɣef waya tebḍa d timeslayin, yal tameslayt tnerna i yiman-is, dayen i d-yeslalen tamḍawit d umgired gar-asent, maca xas yella d acu i yessemgiriden tantaliyin-agi, yella wayen i tentyezdin, meḥsub grant-d kra n tulmisin i tent-yezdin. Ayagi yettban-d di tezrawin n tesnilest n userwes. Akken ad nzer amek llan iẓuran n wawalen zik illaq ad nserwes gar-asent, imi iswinteɣ d alsaski n yiẓuran s userwes gar tantaliyin n tmaziɣt.